pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมกรมคุ้มครองสิทธิและเสรีภาพ  พร้อมมอบเงินช่วยเหลือเยียวยาประชาชนผู้เสียหายในคดีอาญา
วันอังคารที่ 13 สิงหาคม 2562
รัฐมนตรีว่าการกระทรวงยุติธรรม ตรวจเยี่ยมกรมคุ้มครองสิทธิและเสรีภาพ  พร้อมมอบเงินช่วยเหลือเยียวยาประชาชนผู้เสียหายในคดีอาญา
รัฐมนตรีว่าการกระทรวงยุติธรรม ตรวจเยี่ยมกรมคุ้มครองสิทธิและเสรีภาพ พร้อมมอบเงินช่วยเหลือเยียวยาประชาชนผู้เสียหายในคดีอาญา
ในวันศุกร์ที่ ๙ สิงหาคม ๒๕๖๒ เวลา ๑๔.๐๐ น. ณ กรมคุ้มครองสิทธิและเสรีภาพ
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วยคณะผู้บริหารกระทรวงยุติธรรม เข้าตรวจเยี่ยมกรมคุ้มครองสิทธิและเสรีภาพ
พร้อมเยี่ยมชมนิทรรศการแบบมีชีวิต และกิจกรรมต่าง ๆ
อาทิ นิทรรศการด้านการส่งเสริมสิทธิและเสรีภาพ การส่งเสริมการระงับข้อพิพาท
การพิทักษ์สิทธิและเสรีภาพ การให้ความช่วยเหลือประชาชนทางกฎหมาย
พร้อมกันนี้ รัฐมนตรีกระทรวงยุติธรรม ได้มอบเงินเยียวยาแก่ผู้เสียหายในคดีอาญาและทายาท
ตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา
พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙
จากกรณีความเสียหายต่อชีวิตและร่างกาย จํานวน ๒ ราย รวมเป็นเงินทั้งสิ้น ๑๖๙,๒๕๐ บาท
ต่อจากนั้น ได้เยี่ยมชม Human Right Gallery นิทรรศการผลงานของเด็กและเยาวชน
ในจังหวัดชายแดนภาคใต้ และนิทรรศการด้านสิทธิมนุษยชนแห่งชาติ
รวมถึงนิทรรศการสนธิสัญญาระหว่างประเทศ เป็นต้น
โดยมีนายสมณ์ พรหมรส อธิบดีกรมคุ้มครองสิทธิและเสรีภาพ
พร้อมด้วย คณะผู้บริหารข้าราชการ และเจ้าหน้าที่ของกรมคุ้มครองสิทธิและเสรีภาพ ให้การต้อนรับ
นอกจากนี้ รัฐมนตรีว่าการกระทรวงยุติธรรม ได้รับฟังสรุปผลการดําเนินงาน
ของกรมคุ้มครองสิทธิและเสรีภาพ และรับฟังปัญหาอุปสรรคในการดําเนินงาน
พร้อมทั้งกล่าวชื่นชมการทํางานของข้าราชการและเจ้าหน้าที่
ที่ได้ปฏิบัติงานอย่างเต็มความสามารถ และขอให้เป็นที่พึ่งของประชาชนต่อไป
รัฐบาลไทย-ข่าวทำเนียบรัฐบาล-ศบค. เปิดตัวแอปพลิเคชัน “ไทยชนะ” ใช้งานง่ายขึ้น แก้ปัญหาการลืมเช็คอิน – เช็คเอ้าท์
วันพฤหัสบดีที่ 28 พฤษภาคม 2563
ศบค. เปิดตัวแอปพลิเคชัน “ไทยชนะ” ใช้งานง่ายขึ้น แก้ปัญหาการลืมเช็คอิน – เช็คเอ้าท์
ศบค. เปิดตัวแอปพลิเคชัน “ไทยชนะ” ใช้งานง่ายขึ้น แก้ปัญหาการลืมเช็คอิน – เช็คเอ้าท์
วันนี้ (28 พ.ค. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลการแก้ไขปัญหาโรคติดเชื้อโควิด-19ชี้แจงรายละเอียดการใช้งานแอปพลิเคชัน “ไทยชนะ” ที่เปิดให้ลงทะเบียน เพื่อช่วยอํานวยความสะดวกในการใช้ชีวิตประจําวันมากขึ้น สรุปสาระสําคัญ ดังนี้
ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า หลังจากการเปิดตัวแพลตฟอร์มไทยชนะเมื่อวันที่ 17 พ.ค. 63 ซึ่งสามารถรองรับการใช้งานภาษาอังกฤษได้แล้ว และจะมีภาษาอื่นๆ เพิ่มตามมา สําหรับข้อเสนอแนะและคําแนะนําการใช้งาน ความปลอดภัย และความสะดวกสบาย นําไปสู่พัฒนาระบบจาก “แพลตฟอร์มไทยชนะ” เป็น “แอปพลิเคชันไทยชนะ” สามารถเช็คเอ้าท์หลังจากใช้บริการเมื่อไหร่ก็ได้ ป้องกัน QR Code ปลอม ป้องกันการกรอกเบอร์โทรศัพท์ผิด รวมทั้งประชาชนยังสามารถใช้ประเมินร้านค้าได้อย่างรวดเร็วอีกด้วย
สําหรับขั้นตอนสําหรับการใช้แอปพลิเคชันไทยชนะ ดังนี้ 1. การติดตั้งด้วยระบบปฏิบัติการมือถือสําหรับระบบแอนดรอยด์ เวอร์ชั่น 5.0 ขึ้นไป โดยจะเปิดให้ดาวน์โหลดได้ในช่วงบ่ายของวันนี้ ขณะที่ระบบไอโอเอสต้องเป็นเวอร์ชั่น 9.0 ขึ้นไป และยังต้องรออีกระยะหนึ่งจึงจะสามารถดาวน์โหลดได้ 2. การลงทะเบียน ป้องกันการกรอกเบอร์โทรผิดโดยจะได้รับเลขโอทีพี 6 หลัก เพื่อนํามากรอกยืนยันการลงทะเบียน 3. การเช็คอิน เมื่อสแกนระบบจะทําการเช็คอินให้โดยอัตโนมัติ และแสดงเมนูว่าได้ทําการเช็คอินร้านหรือกิจกรรมใดไปบ้าง 4. การเช็คเอ้าท์ โดยมี 2 รูปแบบ คือการสแกนเพื่อเช็คเอ้าท์อัตโนมัติ หรือสามารถเปิดดูรายละเอียดและทําการเช็คเอ้าท์ภายหลังได้ และ 5. การประเมินกิจการ/กิจกรรม โดยเปลี่ยนเป็นรูปภาพเพื่อความสะดวกและรวดเร็วยิ่งขึ้น หรือสามารถจะเลือกเช็คเอ้าท์โดยไม่ประเมินได้เช่นกัน การค้นหาร้านในแอปพลิเคชันจะง่ายกว่าเดิมและสามารถเชื่อมต่อกับระบบนําทางด้วย ทั้งนี้ ผู้ประกอบการสามารถเปลี่ยนมาใช้ “แอปพลิเคชันไทยชนะ”โดยใช้ QR Code เดิมได้ ซึ่งเป็นการพัฒนาเพื่อให้การใช้งานมีความสะดวกยิ่งขึ้น จึงขอเชิญชวนผู้ประกอบการและประชาชนร่วมลงทะเบียน “แพลตฟอร์มไทยชนะ” หรือ “แอปพลิเคชันไทยชนะ” หรือร่วมกันควบคุมการแพร่ระบาดไวรัสโควิด-19 ในไทยอย่างต่อเนื่อง
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส.จับมือภาคธุรกิจเร่งหามาตรการงดใช้ถุงพลาสติก ดีเดย์ 1 ม.ค. 63
วันจันทร์ที่ 9 กันยายน 2562
ทส.จับมือภาคธุรกิจเร่งหามาตรการงดใช้ถุงพลาสติก ดีเดย์ 1 ม.ค. 63
ทส.จับมือภาคธุรกิจเร่งหามาตรการงดใช้ถุงพลาสติก ดีเดย์ 1 ม.ค. 63
ทส.จับมือภาคธุรกิจเร่งหามาตรการงดใช้ถุงพลาสติก ดีเดย์ 1 ม.ค. 63 วันนี้ (6 ก.ย. 62) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมปรึกษาหารือขับเคลื่อนการงดใช้ถุงพลาสติกร่วมกับเครือข่ายภาคธุรกิจเอกชน ประกอบด้วย ห้างสรรพสินค้าและร้านสะดวกซื้อกว่า 43 แห่ง เพื่อร่วมกันหาแนวทางในการขับเคลื่อนการงดแจกถุงพลาสติก โดยมี นายนพดล พลเสน ผู้ช่วยรัฐมนตรีฯ นายยุทธพล อังกินันทน์ ที่ปรึกษารัฐมนตรีฯ นายธเนศพล ธนบุณยวัฒน์ เลขานุการรัฐมนตรีฯ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูงและหัวหน้าหน่วยงานในสังกัดกระทรวงฯ เข้าร่วมหารือในการประชุมฯ พร้อมร่วมเดินรณรงค์ในกิจกรรม “Everyday Say No to Plastic Bags” ณ ตลาดนัดหลังกระทรวงการคลัง มอบถุงผ้าและบรรจุภัณฑ์ที่เป็นมิตรกับสิ่งแวดล้อม เพื่อเชิญชวนให้ข้าราชการ พ่อค้าแม่ค้า และประชาชน ร่วมลดการใช้ถุงพลาสติกและโฟม รวมถึงมุ่งหวังให้ข้าราชการเป็นแบบอย่างที่ดีให้กับประชาชนในการใช้บรรจุภัณฑ์ที่ใช้ซ้ําได้ รมว.ทส. กล่าวว่า การลดขยะพลาสติกไม่สามารถทําได้เพียงคนใดคนหนึ่ง แต่จําเป็นต้องอาศัยการมีส่วนร่วมจากทุกภาคส่วนทั้งภาครัฐ ภาคเอกชน และภาคประชาชน ในการลดรับ ลดให้ ลดใช้ ถุงพลาสติกอย่างจริงจัง ซึ่งจากการประชุมหารือในวันนี้ ห้างสรรพสินค้าและร้านสะดวกซื้อกว่า 43 แห่ง จะงดการแจกถุงพลาสติกให้กับผู้มาซื้อสินค้า ดีเดย์ 1 มกราคม 2563 โดยมีเป้าหมายว่าในปี พ.ศ. 2564 ประเทศไทยจะปลอดขยะพลาสติกประเภทใช้ครั้งเดียวทิ้ง (Single use) ทั้งนี้ รมว.ทส. ได้กล่าวทิ้งท้ายถึงประชาชนทุกคนว่า สิ่งสําคัญที่สุดในการลดปริมาณขยะ คือ ขอให้คนไทยทุกคนทิ้งขยะให้ลงถัง เพื่อไม่ให้เกิดขยะทั้งบนบกและในทะเล รวมถึงขอความร่วมมือในการลด ละ เลิก การใช้พลาสติกประเภทใช้ครั้งเดียวทิ้ง (Single use) มาร่วมพกถุงผ้า กระเป๋ามาจับจ่ายใช้สอย ร่วมใช้บรรจุภัณฑ์ที่ย่อยสลายได้ เพื่อรักษาสิ่งแวดล้อมให้คงอยู่ไปยังรุ่นลูกหลานต่อไป ที่ผ่านมา รัฐบาลได้ให้ความสําคัญกับการเร่งรัดการดําเนินงานตาม Roadmap การจัดการขยะพลาสติก พ.ศ. 2561 - 2573 ที่มีเป้าหมายคือการลดการใช้พลาสติกแบบใช้ครั้งเดียวทิ้งภายในปี 2565 ด้วยการใช้วัสดุทดแทนที่เป็นมิตรต่อสิ่งแวดล้อมและการนําขยะพลาสติกกลับมาใช้ประโยชน์ร้อยละ100 ภายในปี 2570 ซึ่งกระทรวงทรัพยากรธรรมชาติและสิ่งแวดล้อมได้ขับเคลื่อนการลด ละ เลิก ใช้พลาสติกประเภทใช้ครั้งเดียวทิ้ง (Single use) โดยได้มีการลงนามในบันทึกข้อตกลงความร่วมมือ (MOU) “ทําความดีด้วยหัวใจ ลดรับ ลดให้ ลดใช้ถุงพลาสติก” ร่วมกับภาคีเครือข่ายภาคเอกชนจํานวน 43 แห่ง เพื่องดให้บริการถุงพลาสติกหูหิ้วในวันสิ่งแวดล้อมไทยและวันที่ 4 ของทุกเดือน รวมทั้งเป็นจุดรับบริจาคถุงผ้าในโครงการ“บริจาคถุงผ้าใส่ยากลับบ้าน” ซึ่ง 1 ปีที่ผ่านมานับแต่เริ่มกิจกรรม (21 ก.ค.2561 - 31 ส.ค. 2562) สามารถลดปริมาณการใช้ถุงพลาสติกหูหิ้วได้กว่า 2,000 ล้านใบ หรือประมาณ 5,755 ตันคิดเป็นมูลค่ากว่า 400 ล้านบาท ตลอดจนสามารถรวบรวมถุงผ้าบริจาคให้กับโรงพยาบาลต่างๆ ไปแล้วกว่า 8,000 ใบ
รัฐบาลไทย-ข่าวทำเนียบรัฐบาล-รองปลัด ก.อุตฯ เยี่ยมชมงาน “ไทยทำเอง” ณ ลาน ITC กล้วยน้ำไท
วันอาทิตย์ที่ 19 สิงหาคม 2561
รองปลัด ก.อุตฯ เยี่ยมชมงาน “ไทยทําเอง” ณ ลาน ITC กล้วยน้ําไท
รองปลัด ก.อุตฯ เยี่ยมชมงาน “ไทยทําเอง” ณ ลาน ITC กล้วยน้ําไท
เมื่อวันที่ 18 สิงหาคม 2561 นางสาวนิสากร จึงเจริญธรรม รองปลัดกระทรวงอุตสาหกรรม เยี่ยมชมงาน “ไทยทําเอง” #เทศกาลส่งเสริมการช่าง จัดขึ้นระหว่างวันที่ 17-19 สิงหาคม 2561 ตั้งเเต่ 14.00-21.00 น. ณ ลาน ITC กล้วยน้ําไท จัดโดยกรมส่งเสริมอุตสาหกรรม ร่วมกับ สถาบันพลาสติก ซึ่งกิจกรรมดังกล่าวจัดขึ้นเพื่อเน้นการสร้างทักษะในหลากหลายด้าน ต่อยอดให้ผู้เข้าร่วมงานสามารถสร้างผลิตภัณฑ์ พร้อมนวัตกรรมที่มีความหลากหลายในแบบของตนเอง ประกอบด้วย 1) กิจกรรมออกบูธจากเหล่านักสร้างสรรค์ตัวจริงในโซน DIY Craft และ Maker สายเทคโนโลยี 2) นิทรรศการ “ไทยทําเอง” ที่ถ่ายทอดความสามารถและความตั้งใจของชาวไทยออกมาเป็นผลงานสารคดีถึง 10 เรื่องราว 3) นิทรรศการศิลปวัฒนธรรม ที่เป็นการผสมผสานงานศิลปะเข้ากับเทคโนโลยีสมัยใหม่ 4) การสาธิตเครื่องจักรอุตสาหกรรม เช่น สาธิตการฉีดพลาสติค และ 5) พื้นที่การสนับสนุน SMEs ที่พร้อมด้วยแพคเกจทางด้านการเงินและคําปรึกษาในการต่อยอดสู่เชิงพาณิชย์ ทั้ง NIA , SCB , SMEs Bank , และสถาบันพัฒนาวิสาหกิจขนาดกลางและขนาดย่อม
รัฐบาลไทย-ข่าวทำเนียบรัฐบาล-รมว.ยธ. เป็นประธานในพิธีบรรพชาอุปสมบท ถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช ในการบำเพ็ญพระราชกุศลปัญญาสมวาร (๕๐ วัน)
วันพฤหัสบดีที่ 1 ธันวาคม 2559
รมว.ยธ. เป็นประธานในพิธีบรรพชาอุปสมบท ถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช ในการบําเพ็ญพระราชกุศลปัญญาสมวาร (๕๐ วัน)
พิธีบรรพชาอุปสมบท ถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช ในการบําเพ็ญพระราชกุศลปัญญาสมวาร (๕๐ วัน)
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
เป็นประธานฝ่ายฆราวาสในพิธีบรรพชาอุปสมบทพระภิกษุ จํานวน ๘๕ รูป
เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
ในการบําเพ็ญพระราชกุศลปัญญาสมวาร (๕๐ วัน)
โดยมีพระปัญญานันทมุนี เจ้าอาวาสวัดชลประทานรังสฤษดิ์ ประธานฝ่ายสงฆ์
และคณะผู้บริหารระดับสูงของกระทรวงยุติธรรม
พร้อมด้วยข้าราชการ เจ้าหน้าที่ในสังกัดกระทรวงยุติธรรม และประชาชน เข้าร่วมพิธีฯ
ณ วัดชลประทานรังสฤษฏ์ พระอารามหลวง
รัฐบาลไทย-ข่าวทำเนียบรัฐบาล-คุรุวีรชนชายแดนใต้
วันจันทร์ที่ 23 กันยายน 2562
คุรุวีรชนชายแดนใต้
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานเปิด “งานรําลึกคุรุวีรชนชายแดนใต้ ครั้งที่ 10” ณ โรงเรียนเบญจมราชูทิศปัตตานี จังหวัดปัตตานี
เมื่อวันพฤหัสบดีที่ 19 กันยายน 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานเปิด “งานรําลึกคุรุวีรชนชายแดนใต้ ครั้งที่ 10” โดยมีรองผู้ว่าราชการจังหวัดปัตตานี, ประธานสมาพันธ์ครูจังหวัดชายแดนภาคใต้, ผู้บริหารกระทรวงศึกษาธิการ, ผู้บริหารฝ่ายความมั่นคง ตลอดจนผู้บริหารสถานศึกษา ครู และบุคลากรทางการศึกษา เข้าร่วมงาน ณ โรงเรียนเบญจมราชูทิศปัตตานี จังหวัดปัตตานี
รมว.ศึกษาธิการ กล่าวว่า ตลอดระยะเวลากว่า 15 ปีที่ผ่านมา กระทรวงศึกษาธิการสูญเสียครูและบุคลากรทางการศึกษาจากเหตุการณ์ความไม่สงบในพื้นที่จังหวัดชายแดนภาคใต้ จํานวน 182 ราย ซึ่งเชื่อว่าคนไทยทุกคนก็รู้สึกเสียใจและสูญเสียไม่น้อยกว่าครอบครัวของผู้เสียชีวิต และหวังว่าจะเกิดความสงบสุขในพื้นที่จังหวัดชายแดนภาคใต้ในเร็ววัน โดยขอน้อมรําลึกและสดุดีต่อดวงวิญญาณของวีรชนชายแดนใต้ว่าเป็น “นักรบทางการศึกษา” ซึ่งทุกท่านที่ได้สละชีวิตเพื่อให้เราได้เข้าใจถึงปัญหาที่มีอยู่ จึงขอให้บุญกุศลที่พวกเราได้ร่วมกันทําในวันนี้ ดลบันดาลให้ดวงจิตวิญญาณของผู้เสียสละทุกท่านไปสู่สุคติในสัมปรายภพ
สุดท้ายนี้ งานรําลึกคุรุวีรชนชายแดนใต้แสดงให้เห็นถึงความห่วงใยและความซาบซึ้งใจของพวกเราทุกคน เพื่อรําลึกถึงคุณงามความดีของทุก ๆ ท่านที่เสียชีวิต และขอขอบคุณสมาพันธ์ครูจังหวัดชายแดนใต้รวมทั้งผู้บริหารหน่วยงานทุกสังกัดที่ร่วมสนับสนุนการจัดงานในครั้งนี้ ตลอดจนขอบคุณฝ่ายความมั่นคงที่ดูแล ยกระดับความปลอดภัย และสร้างความสบายใจให้กับคนในพื้นที่จังหวัดชายแดนภาคใต้ ทั้งนี้ ขอให้เราร่วมกันพัฒนาการศึกษาไทยสู่สังคมโลกยุค 4.0 และศตวรรษที่ 21 ไปพร้อมกันโดยไม่ทิ้งใครไว้ข้างหลัง
ยุทธพงศ์ เลือกกลั่นดี, อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-ประชาชนเชื่อมั่นต่อการทำงานของกรมบังคับคดีที่ส่งผลในการค้า การลงทุน และส่งผลดีต่อเศรษฐกิจของประเทศ
วันศุกร์ที่ 27 ตุลาคม 2560
ประชาชนเชื่อมั่นต่อการทํางานของกรมบังคับคดีที่ส่งผลในการค้า การลงทุน และส่งผลดีต่อเศรษฐกิจของประเทศ
รัฐบาลโดยกรมบังคับคดี กระทรวงยุติธรรม ได้จัดทําโครงการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี ประจําปีงบประมาณ  พ.ศ. 2560
รัฐบาล โดยกรมบังคับคดี กระทรวงยุติธรรม ได้จัดทําโครงการสํารวจความเชื่อมั่นของประชาชนผู้รับบริการที่มีต่อกระบวนการบังคับคดี ประจําปีงบประมาณ พ.ศ. 2560 เพื่อสํารวจการรับรู้ และความเข้าใจ ตลอดจนความเชื่อมั่นของประชาชน ผู้รับบริการ ผู้มีส่วนได้เสีย หน่วยงานภาคราชการ ภาคเอกชน และภาคธุรกิจที่เกี่ยวข้องกับภารกิจของกรมบังคับคดีเพื่อเป็นแนวทางในการปรับปรุงและพัฒนางาน รวมทั้งขับเคลื่อนยุทธศาสตร์ของกรมบังคับคดี ซึ่งถือเป็นการสํารวจความเชื่อมั่นของประชาชนผู้รับบริการที่มีต่อกระบวนการบังคับคดีเป็นครั้งแรก
นอกจากนี้ การดําเนินงานของรัฐบาล โดยกรมบังคับคดีได้รับการประเมินโดยธนาคารโลกตามกรอบการจัดอันดับความยาก – ง่ายในการประกอบธุรกิจของโลก (Ease of Doing Business)
ที่เกี่ยวกับตัวชี้วัดที่ 9 เรื่องการบังคับให้เป็นไปตามข้อตกลง (Enforcing contracts) และตัวชี้วัดที่ 10 เรื่องการแก้ไขปัญหาการล้มละลาย (Resolving Insolvency)
ทั้งนี้ เพื่อให้การสํารวจมีความเป็นมาตรฐาน น่าเชื่อถือเป็นที่ยอมรับ มีความเป็นกลาง และปราศจากอคติในการสํารวจ จึงได้มอบให้สํานักวิจัยซูเปอร์โพล ซึ่งเป็นผู้ประเมินอิสระจากหน่วยงานภายนอกเป็นผู้ดําเนินการโครงการดังกล่าว โดยผลสรุปจากการสํารวจพบว่าร้อยละ 98.4 เชื่อมั่นว่าการทํางานของกรมบังคับคดีมีส่วนช่วยในด้านการค้า การลงทุนและส่งผลดีต่อระบบเศรษฐกิจ และในส่วนตัวชี้วัดเชิงคุณภาพ (การบริการ) และร้อยละ 86.95 เชี่อมั่นต่อกระบวนการบังคับคดีในภาพรวมที่สามารถตอบสนองความต้องการของประชาชนหรือผู้รับบริการ
สําหรับกรมบังคับคดี กระทรวงยุติธรรม เป็นหน่วยงานในกระบวนการยุติธรรมทางแพ่งที่เกี่ยวกับการบังคับคดีแพ่ง บังคับคดีล้มละลาย การฟื้นฟูกิจการของลูกหนี้ การชําระบัญชี การไกเกลี่ย
ข้อพิพาท ซึ่งป็นการดําเนินการตามคําพิพากษาหรือคําสั่งของศาล และมีผลต่อการเสริมสร้างขีดความสามารถในการแข่งขัน ตลอดจนมีส่วนในการเสริมสร้างความเชื่อมั่น ให้กับนักลงทุนโดยแผนปฏิบัติการราชการ 4 ปี (พ.ศ. 2559 – 2562) ประเด็นยุทธศาสตร์ที่ 1 การยกระดับการบังคับคดีให้เป็นสากล และอํานวยความยุติธรรมอย่างทั่วถึงและเสมอภาค ซึ่งได้กําหนดเป้าประสงค์เชิงยุทธศาสตร์ที่ 2 คือ ระบบบังคับคดีสามารถตอบสนองความต้องการของประชาชนและภาพรวมเศรษฐกิจของประเทศ และได้กําหนดตัวชี้วัด เรื่องร้อยละความเชื่อมั่นในกระบวนการบังคับคดีที่สามารถตอบสนองความต้องการของประชาชนผู้รับบริการ
.....................................................
รัฐบาลไทย-ข่าวทำเนียบรัฐบาล-ไวรัสโควิด-19 มีจุดกำเนิดมาจากที่ใด ??
วันเสาร์ที่ 28 มีนาคม 2563
ไวรัสโควิด-19 มีจุดกําเนิดมาจากที่ใด ??
ไวรัสโควิด-19 มีจุดกําเนิดจากที่ไหนกันแน่นะ ??
Q : ไวรัสโคโรนา (โควิด-19) มีจุดกําเนิดมาจากที่ใด ??
A : ตามข้อมูลในเบื้องต้นมีข้อมูลสันนิษฐานว่าเกิดจากการติดเชื้อจากสัตว์ในตลาดสดอู่ฮั่น ประเทศจีน คาดว่าน่าจะเกิดมาจากงู โดยเชื้อส่งผ่านจากค้างคาวมาสู่งูและงูไปยังมนุษย์
รัฐบาลไทย-ข่าวทำเนียบรัฐบาล-รอง นรม. และ รมว.กห. เยือนสหรัฐอเมริกาอย่างเป็นทางการ สานต่อความร่วมมือด้านความมั่นคงและยืนยันความสัมพันธ์ที่แนบแน่นสองประเทศ
วันพฤหัสบดีที่ 19 เมษายน 2561
รอง นรม. และ รมว.กห. เยือนสหรัฐอเมริกาอย่างเป็นทางการ สานต่อความร่วมมือด้านความมั่นคงและยืนยันความสัมพันธ์ที่แนบแน่นสองประเทศ
รอง นรม. และ รมว.กห. เยือนสหรัฐอเมริกาอย่างเป็นทางการ สานต่อความร่วมมือด้านความมั่นคงและยืนยันความสัมพันธ์ที่แนบแน่นสองประเทศ
พล.อ.ประวิตร วงษ์สุวรรณ รอง นรม.และ รมว.กห.พร้อมคณะ มีกําหนดการเดินทางเยือนประเทศสหรัฐอเมริกา อย่างเป็นทางการ ระหว่าง 21 - 27 เม.ย. 61 ตามคําเชิญของกระทรวงกลาโหมสหรัฐฯ เพื่อกระชับความสัมพันธ์และความร่วมมือทางทหาร รวมทั้งส่งเสริมความร่วมมือด้านความมั่นคงระหว่างกัน
โดยมีกําหนดการพบหารือกับผู้แทนระดับสูงของสหรัฐอเมริกา พล.อ. James Mathis รมว.กระทรวงกลาโหม ( Department of Defense ) เพื่อกระชับความสัมพันธ์และส่งเสริมความร่วมมือทางทหาร ความร่วมมือยุทธศาสตร์ด้านการป้องกันประเทศระหว่างกัน และเข้าพบหารือกับ นางสาว Claire M. Grady รมช.กระทรวงความมั่นคงแห่งมาตุภูมิ (Department of Homeland Security) เพื่อเสริมสร้างความร่วมมือด้านความมั่นคงในมิติอื่นๆ ที่นอกเหนือจากการทหาร
ทั้งนี้ การเดินทางเยือนสหรัฐอเมริกา ทวิภาคีอย่างเป็นทางการ ของ รมว.กห.และคณะ ได้ว่างเว้นมาหลายสิบปีแล้ว การเดินทางเยือนสหรัฐฯทวิภาคีอย่างเป็นทางการของรมว.กห.และคณะในครั้งนี้ จึงถือเป็นการยืนยันความสัมพันธ์อันแนบแน่น และความเป็นหุ้นส่วนทางยุทธศาสตร์ ระหว่าง ไทย - สหรัฐฯ ที่มีมาต่อเนื่องยาวนาน รวมทั้งเป็นการเสริมและสานต่อความร่วมมือด้านการทหารและความมั่นคงในมิติต่างๆ หลังการเดินทางเยือนประเทศสหรัฐอเมริกาอย่างเป็นทางการ ของ พล.อ.ประยุทธ จันทร์โอชา นรม.ที่ผ่านมา
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 6/2560
วันเสาร์ที่ 1 กรกฎาคม 2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 6/2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 6/2560
วันนี้ (30 มิถุนายน 2560)เวลา 13.30 น.ณ ห้องประชุม 301 ตึกบัญชาการ 1 ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรีเป็นประธานการประชุมคณะกรรมการคุ้มครองผู้บริโภค ครั้งที่6/2560
ที่ประชุมฯ รับทราบความคืบหน้าการรายงานผลการดําเนินการเกี่ยวกับสินค้าอันตราย (บารากู่) โดยทางคณะทํางานหน่วยปฏิบัติพิเศษ ร่วมกับเจ้าหน้าที่ทหาร และเจ้าหน้าที่ตํารวจ ลงพื้นที่ตรวจสอบบริเวณตลาดนัดคลองถม และพื้นที่อื่น ๆ ในกรุงเทพมหานคร พบว่ามีร้านจําหน่ายบุหรี่ไฟฟ้า น้ํายาบุหรี่ไฟฟ้า และอุปกรณ์ที่เกี่ยวข้องจําหน่ายอยู่เป็นจํานวนมาก ทั้งนี้สามารถดําเนินการจับกุมและตรวจยึดสินค้าบารากู่ไฟฟ้าหรือบุหรี่ไฟฟ้าได้จํานวนหลายรายด้วยกัน ทั้งนี้ ทาง สคบ. จะดําเนินการขยายผลการสืบสวนไปยังผู้มีส่วนเกี่ยวข้อง เพื่อดําเนินการปราบปรามผู้ลักลอบผลิตหรือนําเข้าสินค้าบารากู่ดังกล่าวต่อไป
จากนั้น รับทราบความคืบหน้าผลการดําเนินงาน“โครงการสัมมนาเสริมสร้างเครือข่ายคุ้มครองผู้บริโภคในส่วนภูมิภาค ณ จังหวัดอุทัยธานี และจังหวัดน่าน โดยมีวัตถุประสงค์เพื่อสนับสนุนการดําเนินการจัดการกลไกการคุ้มครองผู้บริโภคจังหวัดและท้องถิ่น ซึ่งจะเป็นการเพิ่มประสิทธิภาพในการให้การบริการประชาชนด้านการคุ้มครองผู้บริโภคในส่วนภูมิภาค เพื่อให้ประชาชนได้มีความรู้และความเข้าใจในสิทธิต่าง ๆ ในฐานะผู้บริโภค เพื่อที่จะได้รู้จักคุ้มครองสิทธิของตนเอง โดยไม่ตกเป็นฝ่ายเสียเปรียบหรือเพิกเฉยที่จะเรียกร้องสิทธิของตนเอง เพื่อไม่ให้ถูกเอารัดเอาเปรียบจากผู้ประกอบธุรกิจ หรือได้รับอันตรายจากการบริโภคสินค้าและบริการ
โอกาสนี้ ที่ประชุมมีมติเห็นชอบการแต่งตั้งประธานอนุกรรมการฝ่ายกฎหมายแทนตําแหน่งที่ว่างลง และร่างระเบียบคณะกรรมการคุ้มครองผู้บริโภคว่าด้วยหลักเกณฑ์การปฏิบัติหน้าที่ของพนักงานเจ้าหน้าที่ตามมาตรา 5 (1) ร่างระเบียบคณะกรรมการคุ้มครองผู้บริโภคว่าด้วยหลักเกณฑ์และเงื่อนไขในการเปรียบเทียบปรับฯ ร่างประกาศคณะกรรมการคุ้มครองผู้บริโภคว่าด้วยการกําหนดลักษณะหรือประเภทคดีที่สมาคมหรือมูลนิธิมีสิทธิในการดําเนินคดีเกี่ยวกับการละเมิดสิทธิผู้บริโภคฯ ร่างระเบียบคณะกรรมการคุ้มครองผู้บริโภคว่าด้วยการดําเนินการของสมาคมหรือมูลนิธิเกี่ยวกับการฟ้องคดีและการใช้สิทธิและอํานาจฟ้องของสมาคมและมูลนิธิฯ
นอกจากนี้ ที่ประชุมได้พิจารณาและมีมติเห็นชอบให้ดําเนินคดีกับผู้ประกอบธุรกิจด้านสินค้าและบริการทั่วไป จํานวน 14 เรื่อง คือ ธุรกิจเสริมความงาม ธุรกิจฟิตเนส ธุรกิจขายอุปกรณ์เครื่องใช้ ธุรกิจเช่าซื้อรถยนต์ธุรกิจบ้านเช่า ธุรกิจอู่ซ่อมรถ ธุรกิจขายสินค้าออนไลน์ รวมถึงธุรกิจอสังหาริมทรัพย์ จํานวน 11 เรื่อง (บ้านจัดสรร คอนโดมิเนียม และการรับเหมาก่อสร้าง)ทั้งนี้ สามารถติดตามดูรายละเอียดเพิ่มเติมได้ในเว็บไซต์ของ สคบ.www.ocpb.go.th
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเร่งแก้ไขปัญหาปาล์มน้ำมันและยางพารา นำสู่การผลิตใช้ประโยชน์โครงการภาครัฐมากขึ้น
วันอังคารที่ 19 ธันวาคม 2560
นายกรัฐมนตรีเร่งแก้ไขปัญหาปาล์มน้ํามันและยางพารา นําสู่การผลิตใช้ประโยชน์โครงการภาครัฐมากขึ้น
นายกรัฐมนตรีเร่งแก้ไขปัญหาปาล์มน้ํามันและยางพารา นําสู่การผลิตใช้ประโยชน์โครงการภาครัฐมากขึ้น
วันนี้ (19 ธันวาคม 2560) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าที่ประชุมคณะรักษาความสงบแห่งชาติ มีการหารือแก้ปัญหาเรื่องปาล์มน้ํามัน และยางพารา เพื่อนําไปสู่การผลิตและใช้ประโยชน์ ซึ่งจําเป็นต้องแก้ไขกฎหมายบางฉบับ โดยจะมีการนํายางพาราใหม่จากเกษตรกรไปสู่การผลิตและนําเข้าโครงการใช้ประโยชน์ ในภาครัฐมากขึ้น และต้องดําเนินการให้เร็วที่สุด ทั้งนี้ มีหลายมาตรการที่จะดําเนินการเพื่อจะทําให้ราคายางพาราอยู่ในเกณฑ์ที่เกษตรกรรับได้ และมีรายได้เพียงพอ ซึ่งหากสามารถดําเนินการได้เชื่อว่าอนาคตราคายางพาราจะสูงขึ้น ขณะที่การแก้ไขปัญหาปาล์มน้ํามัน ได้มอบหมายให้กระทรวงพลังงาน เร่งการระบายน้ํามันปาล์มและเร่งผลิตไบโอดีเซลเพิ่มเติม เพื่อดึงราคาน้ํามันปาล์มให้สูงขึ้น ซึ่งทุกอย่างต้องค่อยเป็นค่อยไป พร้อมกล่าวว่าเข้าใจดีถึงความเดือดร้อนของประชาชน
-----------------------------------------------
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ ลงพื้นที่เยี่ยมชมการประกอบกิจการและกลุ่มวิสาหกิจชุมชน จ.แพร่
วันศุกร์ที่ 18 มกราคม 2562
รัฐมนตรีช่วย สมชายฯ ลงพื้นที่เยี่ยมชมการประกอบกิจการและกลุ่มวิสาหกิจชุมชน จ.แพร่
รัฐมนตรีช่วย สมชายฯ ลงพื้นที่เยี่ยมชมการประกอบกิจการและกลุ่มวิสาหกิจชุมชน จ.แพร่
แพร่ : วันนี้ (18 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ จ.แพร่ พร้อมด้วยนางเบญจมาพร เอกฉัตร์ ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม ร่วมเยี่ยมชม บริษัท ไนน์ตี้ไนน์ นู้ดเดิ้ล จํากัด โดยมีนายยศธร ล้อเฮงสกุลวงศ์ ให้การต้อนรับ
บริษัท ไนน์ตี้ไนน์ นู้ดเดิ้ล จํากัด เป็นผู้ผลิตเส้นก๋วยเตี๋ยวแห้งเพื่อการส่งออก เข้าร่วมโครงการของกระทรวงอุตสาหกรรมเกี่ยวกับการปรับปรุงการผลิต การจัดการตลาดและการจัดทําระบบมาตรฐาน BRC เพื่อตอบสนองความต้องการของลูกค้า รวมทั้งลดการซ้ําซ้อนจากการตรวจประเมินสําหรับผู้ประกอบการที่ต้องการส่งสินค้าให้กับองค์การค้าปลีกในสหราชอาณาจักร
จากนั้น นายสมชายฯและคณะ ได้เยี่ยมชมกลุ่มวิสาหกิจชุมชนบ้านดอนมูล หมู่ที่ 4 ต.ดอนมูล อ.สูงเม่น จ.แพร่ ซึ่งเป็นหมู่บ้านที่ประกอบอาชีพทําไม้สักแห่งแรกใน จ.แพร่ โดยนําไม้สักที่ถูกสัมปทานมาผลิตเป็นเครื่องมือที่ใช้สําหรับการตกแต่งไม้ เช่น กบไสไม้ชนิดต่าง ๆ ซึ่งได้รับการส่งเสริมจากกระทรวงอุตสาหกรรม ทั้งด้านการพัฒนารูปแบบผลิตภัณฑ์ และการพัฒนาเทคนิคต่าง ๆ เกี่ยวกับกระบวนการทํางานไม้ และการส่งเสริมด้านการตลาด จึงทําให้ผลิตภัณฑ์ของกลุ่มวิสาหกิจชุมชนบ้านดอนมูลได้รับความสนใจจากลูกค้าเป็นจํานวนมาก
รัฐบาลไทย-ข่าวทำเนียบรัฐบาล- กรมบัญชีกลางขยายเวลาการจ้างงานโครงการแก้ไขปัญหาความเดือดร้อนด้านอาชีพเพื่อช่วยเหลือประชาชน จากสถานการณ์โควิด-19 [กระทรวงการคลัง]
วันพุธที่ 6 พฤษภาคม 2563
กรมบัญชีกลางขยายเวลาการจ้างงานโครงการแก้ไขปัญหาความเดือดร้อนด้านอาชีพเพื่อช่วยเหลือประชาชน จากสถานการณ์โควิด-19 [กระทรวงการคลัง]
กรมบัญชีกลางขยายเวลาการจ้างงานโครงการแก้ไขปัญหาความเดือดร้อนด้านอาชีพเพื่อช่วยเหลือประชาชน จากสถานการณ์โควิด-19
กรมบัญชีกลางอนุมัติให้กระทรวงแรงงานขยายระยะเวลาการจ้างงาน โครงการแก้ไขปัญหาความเดือดร้อนด้านอาชีพ กิจกรรมจ้างงาน ในช่วงที่เกิดการแพร่ระบาดของโรคโควิด-19 จากเดิมให้จ้างคนละไม่เกิน 10 วัน ขยายเป็นคนละไม่เกิน 90 วัน จนกว่าสถานการณ์จะเข้าสู่ภาวะปกติ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่เกิดการแพร่ระบาดของโรคโควิด-19 ซึ่งรัฐบาลได้มีมาตรการช่วยเหลือเยียวยาทางด้านเศรษฐกิจให้กับผู้ที่ได้รับผลกระทบในระยะแรกโดยเฉลี่ยระยะเวลา 90 วัน และกระทรวงแรงงานได้ขออนุมัติขยายระยะเวลาการจ้างงานในโครงการแก้ไขปัญหาความเดือดร้อนด้านอาชีพ กิจกรรมจ้างงาน ในช่วงที่เกิดการแพร่ระบาดของโรคโควิด-19 เพื่อช่วยเหลือประชาชนที่ได้รับความเดือดร้อนให้มีรายได้ ให้สามารถยังชีพได้ต่อไป กรมบัญชีกลางจึงได้อนุมัติให้กระทรวงแรงงาน เบิกจ่ายค่าตอบแทนการทํางานของโครงการดังกล่าว ในอัตราคนละไม่เกิน 300 บาทต่อวัน ปฏิบัติงานวันละ 8 ชั่วโมง โดยขยายระยะเวลาการจ้างงานให้เป็นคนละไม่เกิน 90 วัน ซึ่งจากเดิมระยะเวลาการจ้างงานคนละไม่เกิน 10 วัน เริ่มมีผลตั้งแต่วันที่1 พฤษภาคม 2563 ไปจนกว่าสถานการณ์จะเข้าสู่ภาวะปกติ รายละเอียดตามหนังสือด่วนที่สุด ที่ กค 0408.5/19705 ลงวันที่ 1 พฤษภาคม 2563 หากมีข้อสงสัยสามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา  ครั้งที่ ๒/๒๕๖๒
วันพฤหัสบดีที่ 28 กุมภาพันธ์ 2562
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา  ครั้งที่ ๒/๒๕๖๒
กระทรวงยุติธรรม พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๒/๒๕๖๒
ในวันพฤหัสบดีที่ ๒๘ กุมภาพันธ์ ๒๕๖๒ เวลา ๐๙.๐๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา ครั้งที่ ๒/๒๕๖๒ โดยมี นายสมณ์ พรหมรส อธิบดีกรมคุ้มครองสิทธิและเสรีภาพ พร้อมด้วย กรรมการผู้ทรงคุณวุฒิ ข้าราชการ และเจ้าหน้าที่กรมคุ้มครองสิทธิและเสรีภาพ เข้าร่วม เพื่อรับทราบเกี่ยวกับรายงานผลการดําเนินงานของสํานักงานช่วยเหลือทางการเงินแก่ผู้เสียหาย และจําเลยในคดีอาญา ประจําเดือนมกราคม ๒๕๖๒ โดยมีการรายงานคําพิพากษาศาลอุทธรณ์ จํานวน ๑๐ เรื่อง การติดตามผลการให้ความช่วยเหลือผู้เสียหายคดีความผิดเกี่ยวกับเพศตามข้อสั่งการของคณะกรรมการ ซึ่งได้รับการรายงานผลการดําเนินงาน จํานวน ๑๒ ราย รายงานผลการพิจารณาผู้เสียหายของคณะอนุกรรมการพิจารณาค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ประจําเดือนมกราคม ๒๕๖๒ จํานวน ๑,๓๓๗ เรื่อง นอกจากนี้ ที่ประชุมได้พิจารณากรณีผู้เสียหายอุทธรณ์คําวินิจฉัยคณะอนุกรรมการ จํานวน ๓๒ เรื่อง และกรณีจําเลย จํานวน ๔๐ เรื่อง